

|  |  |
| --- | --- |
|  | Γραφείο Τύπου και Δημοσίων Σχέσεων |

6 Νοεμβρίου, 2020

**Αστυνομική Ανακοίνωση 1 – Κενές θέσεις στην Αστυνομία**

Η Αστυνομία Κύπρου, ανακοινώνει ότι γίνονται δεκτές αιτήσεις (από άνδρες και γυναίκες), για πλήρωση κενών θέσεων **Αστυνομικών και Πυροσβεστών**.

Οι υποψήφιοι μπορούν να υποβάλουν αίτηση, **μόνο** μέσω της Κυβερνητικής Διαδικτυακής Διόδου Ασφαλείας «ΑΡΙΑΔΝΗ», στην ηλεκτρονική διεύθυνση [www.ariadni.gov.cy](http://www.ariadni.gov.cy) στο πεδίο «ΑΣΤΥΝΟΜΙΑ ΚΥΠΡΟΥ», αφού προηγουμένως δημιουργήσουν σχετικό προφίλ. Η καλύτερη λειτουργία της Κυβερνητικής Διαδικτυακής Διόδου Ασφαλείας «ΑΡΙΑΔΝΗ», επιτυγχάνεται με τους φυλλομετρητές Internet Explorer (έκδοσης 9 και νεότερη), Mozilla FireFox, Google Chrome και ΜS Edge.

Οι αιτήσεις θα υποβάλλονται από η ώρα **09:00 της Δευτέρας 09/11/2020** μέχρι και η ώρα **14:00 της Δευτέρας 01/02/2021**. Το δικαίωμα υποβολής αίτησης ανέρχεται στα €45 και θα καταβάλλεται μέσω του συστήματος αποδοχής πληρωμών της JCC.

Περισσότερες πληροφορίες παρέχονται στην έκδοση της Επίσημης Εφημερίδας της Δημοκρατίας, ημερομηνίας 06/11/2020, ή στις ηλεκτρονικές διευθύνσεις της Αστυνομίας [www.police.gov.cy](http://www.police.gov.cy) και [www.cypruspolicenews](http://www.cypruspolicenews) ή στο Γραφείο Προσλήψεων της Αστυνομίας, στα τηλέφωνα 22808236, 22808247 και 22808483. Για θέματα τεχνικής υποστήριξης σχετικά με τη δημιουργία του προφίλ ή με την υποβολή της αίτησης, οι υποψήφιοι μπορούν να αποτείνονται στο Τμήμα Υπηρεσιών Πληροφορικής, στο τηλ.22601395 και στο ηλεκτρονικό ταχυδρομείο ariadnisupport@dits.mof.gov.cy.

Γραφείο Τύπου